Cum faci rapelul anti-COVID dacă ești infectat cu SARS-CoV-2. Instrucțiuni de vaccinare în situații speciale.
CNCAV a emis instrucţiuni privind vaccinarea în situaţii speciale. DSP-urile nu au o evidenţă a persoanelor infectate cu SARS-CoV-2 după vaccinare. Dacă renunţi la vaccinare, poţi anula programarea din platformă cu 24 de ore înainte.
Dacă te infectezi cu SARS-CoV-2, după ce ai făcut prima doză de vaccin, va trebui să reiei schema completă de vaccinare. Însă, numai după două luni de la vindecare.Comitetul Naţional de Coordonare a Activităţilor Privind Vaccinarea Împotriva SARS-CoV-2 a emis instrucţiuni în acest sens.Asta după ce mai multe persoane s-au îmbolnăvit de COVID-19 după ce au făcut prima doză de vaccin.Colonelul Valeriu Gheorghiţă, coordonatorul campaniei de vaccinare din România, spune că instrucţiunile se referă la vaccinurile de tip ARNm, adică Pfizer şi Moderna."De pildă, CBC-ul, centrul pentru Controlul Bolilor din Statele Unite, nu recomandă reluarea schemei complete, ci doar doza de rapel. În momentul de faţă, Comisia Ştiinţifică din România pledează pentru reluarea schemei complete. Repet, dacă intervalul dintre prima doză şi următoarea depăşeşte cele şase săptămâni. Am cerut un punct de vedere oficial şi de la compania Pfizer", a declarat Valeriu Gheorghiţă, coordonatorul campaniei de vaccinare.Câte persoane au făcut COVID-19, în România, după ce au primit prima doză de vaccinIuliana Manea, inspector şef al Direcţiei de Sănătate Publică Dolj spune că nu există o astfel de evidenţă."Nici nu are pentru noi nicio relevanţă acest lucru, deoarece, aşa cum au arătat dovezile din studiile clinice, răspunsul imun după vaccinare apare la circa 10-14 zile după prima administrare şi efectul maxim, abia la circa 7 zile după a doua administrare", a explicat Iuliana Manea, inspector şef DSP Dolj.Totuşi, reluarea schemei complete de vaccinare pentru o persoană care a făcut COVID, după ce a primit prima doză de vaccin, înseamnă că un alt om rămâne fără vaccin.Cel puţin în acest moment, când România nu mai are ser nici pentru a asigura rapelul tuturor celor care au primit prima doză.Vaccinarea de tip ARNm Covid-19 în situaţii speciale.